I Wanna Be Your Man

«I Wanna Be Your Man» er en sang som ble skrevet av Lennon/McCartney. The Rolling Stones ga den ut 1. november 1963 som sin andre britiske A-side singel. The Beatles ga sin verjon først ut 22. november 1963 på sitt andre britiske album With The Beatles. I USA ble sistnevnte versjon gitt ut 20. januar 1964 på albumet Meet The Beatles!.


== Bakgrunn ==
Andrew Loog Oldham jobbet for manager Brian Epstein rundt den tiden da medlemmene i The Beatles flyttet til London i starten av 1963. Av den grunn kjente Oldham og The Beatles hverandre. 10. september 1963 var John Lennon og Paul McCartney i et møte med Dick James som formidlet rettighetene til blant annet sanger som ble skrevet av Lennon/McCartney. James' kontor holdt til i Charing Cross Road, og på vei ut av kontoret, traff de Oldham, som var på utkikk etter en sang til The Rolling Stones' andre singel. De fortalte han om en sang de ikke var helt ferdig med, og derfor ble de med Oldham til Studio 51 i Great Newport Street hvor The Rolling Stones øvde. På den tiden var det Brian Jones som var gruppens leder, og han likte det Lennon og McCartney fremførte, til tross for at sangen foreløpig var uferdig. Derfor gjorde de to sangen ferdig i et siderom.


== The Rolling Stones ==
The Rolling Stones spilte inn «I Wanna Be Your Man» 7. oktober 1963 i De Lane Lea Studios i London. Produsent var Eric Easton. Brian Jones spilte slide gitar og han synger i bakgrunnen spesielt på siste vers der Mick Jagger tar i ekstra på vokal.«I Wanna Be Your Man» ble også brukt som B-side på neste singel «Not Fade Away» i USA. Den ble også inkludert på samlealbumet Around and Around i 1964. Finnes også på Singles Collection: The London Years (1989).


=== Sporliste ===
A: «I Wanna Be Your Man» John Lennon/Paul McCartney - 1:43
B: «Stoned» (Nanker Phelge) – 2:09


=== Personell ===
The Rolling StonesMick Jagger - sang
Keith Richards - gitar
Brian Jones - slide gitar, kor
Bill Wyman - bass
Charlie Watts - trommer


== The Beatles' versjon ==
I og med at The Beatles hadde en foreløpig uskreven regel om at George Harrison og Ringo Starr skulle ha minst et vokal-bidrag hver på hvert album, følte de det var like greit å la Starr synge «I Wanna Be Your Man», slik at de fylte ut albumet, og overlot til The Rolling Stones å ha den som singel. En markant forskjell i versjonene til The Rolling Stones og The Beatles, var at førstnevnte gruppe hadde med en ektra akkord i versene. Første forsøk fra The Beatles, skjedde 11. september 1963 i Abbey Road Studios. Ytterligere seks tagninger ble forsøkt dagen etter, hvorav den siste ble brukt til videre arbeid. The Beatles var på ferie da produsent George Martin la på orgel 30. september 1963.  Starr la på maracas tre dager senere, før siste pålegg ble gjort 23. oktober samme år.


=== Personell ===
Ringo Starr: trommer, maracas, vokal
John Lennon: rytmegitar, harmonivokal
Paul McCartney: bass, harmonivokal
George Harrison: sologitar
George Martin: hammond orgelGruppen fremførte «I Wanna Be Your Man» på konserter i 1963/1964/1965/1966 slik at den utgjorde Starrs vokal-bidrag på konsertene vekselvis med Boys og Act Naturally.
 Det finnes filmopptak av at de blant annet fremfører «I Wanna Be Your Man» fra Palais des Sports i Paris (20. juni 1965) og Nippon Budokan Hall i Tokyo (30. juni & 1. juli 1966).


=== «I Wanna Be Your Man» versjoner fremført i BBC Radio ===
Den siste av disse ble i 1994 utgitt på Live at the BBC.  Den første har kun sett dagens lys på bootlegs.På Anthology 1 finnes et opptak fra TV-showet Around The Beatles som ble innspilt 19. april 1964 i IBC Studios i London.Paul McCartney spilte «I Wanna Be Your Man» 10. desember 1992 i Ed Sullivan Theatre i New York City på TV-showet Up Close. En annen versjon finnes på Paul Is Live hvorpå opptaket stammer fra en lydsjekk i Sydney 23. mars 1993.


== Konsertutgivelser av «I Wanna Be Your Man» med Ringo Starr ==


== Referanser ==